2019 წლის 12 ივნისი

ს.ს.ი.პ „საქართველოს ადვოკატთა ასოციაციის”

სარევიზიო კომისიის სხდომის

ოქმი

სხდომის ჩატარების ადგილი - საქართველოს ადვოკატთა ასოციაცია.

მისამართი: ძმ.ზუბალაშვილების ქ. N 36

სხდომას ესწრებოდნენ სარევიზიო კომისიის შემდეგი წევრები:

 **დავით ახალაური** - თავმჯდომარე

 სხდომას არ ესწრებოდნენ სარევიზიო კომისიის შემდეგი წევრები:

**თეიმურაზ მესხი** - წევრი

**ნუნუ კვანტალიანი -** წევრი

**ლელა ბჟალავა** - წევრი

სხდომას ასევე ესწრებოდნენ:

 აუდიტორული კომპანიის წარმომადგენელი - **გიორგი კახეთელიძე**

სარევიზიო კომისიის კოორდინატორი - **მედეა გამდლიშვილი**

 სხდომის დაწყების დრო- 16:00 საათი

სხდომის დასრულების დრო - 17:05 საათი

**დღის წესრიგი:**

1. 2018 წლის ფინანსური ანგარიშის შესახებ აუდიტის დასკვნის განხილვა-დამტკიცება;
2. უძრავი ქონების საბაზრო ფასით შეფასებების დასკვნების განხილვა-დამტკიცება;
3. სხვადასხვა;

სარევიზიო კომისიის კოორდინატორმა მედეა გამდლიშვილმა თავმჯდომარეს წარუდგინა ასოციაციის 2018 წლის ფინანსური ანგარიშგების აუდიტის დასკვნა.

თავმჯდომარემ სხდომა გახსნილად გამოაცხადა და განმარტა, რომ მისი ინფორმაციით სარევიზიო კომისიის დანარჩენი წევრები საპატიო მიზეზით სხდომაზე ვერ გამოცხადდნენ. თავმჯდომარე, აუდიტორული კომპანიის წარმომადგენელთან და ასოციაციის ფინანსურ მენეჯერთან ერთად გაეცნო დასკვნას და ყურადღება გაამახვილა ორ ასპექტზე: დასკვნის შემაჯამებელ ნაწილზე და მისი შინაარსის იმ ნაწილზე, სადაც ზუსტად არ ჩანდა რა სახის დოკუმენტაცია იქნა შემოწმებული აუდიტის ჩატარების პროცესში. გიორგი კახეთელიძემ განმარტა, რომ აუდიტის ჩატარების პროცესში, სრულად იქნა შემოწმებული ასოციაციის 2018 წლის ფინანსური დოკუმენტაცია, რასაც დააზუსტებდა და ხაზგასმით ასახავდა დასკვნაში. თავმჯდომარემ მიიჩნია, რომ დასკვნის შემაჯამებელ ნაწილშიი მოხსენიებულია წმინდა ეკონომიკური ტერმინოლოგია, რაც მისი შეფასებით არაეკონომისტისათვის იყო ძნელად, ანდა ორაზროვნად გასაგები. თავმჯდომარის განმარტებით, დასკვნით ნაწილში ასახული იყო ისეთი სახის ტერმინოლოგია და სიტყვათა წყობა, რომლის ერთმნიშვნელოვნად გაგება რთული იყო პირადად მისთვის და შესაძლებელია ასოციაციის წევრებსაც გასჩენოდათ დასკვნითი ნაწილის ორაზროვნების განცდა, ამიტომ თავმჯდომარემ აუდიტს შესთავაზა, დამატებითი დრო კომისიისათვის ერთმნიშვნელოვნად გასაგები დასკვნის საბოლოო ვერსიის წარმოდგენისათვის. აუდიტორმა განაცხადა, რომ მართლაც უმჯობესი იქნებოდა დასკვნითი ნაწილის ტერმინოლოგიის და წინადადებათა წყობის მეტად თვალსაჩინო წარმოჩენა. დასკვნის წარმოდგენის ვადათ განისაზღვრა სარევიიო კომისიის მომდევნო სხდომამდე 10 ღით ადრე პერიოდი. ასევე, განისაზღვრა რომ სარევიზიო კომისიის სხდომის სავარაუდო თარიღი დამატებით ეცნობებოდა აუდიტს. განისაზღვრა, რომ აუდიტის დასკვნა ელექტონული ფორმით მიეწოდებოდათ სარევიზიო კომისიის წევრებს, და იმ შემთხვევაში, თუ სარევიზიო კომისიის წევრების მიერ განსაზღვრულ ვადაში წარმოდგენილი არ იქნებოდა ინფორმაცია, რომ მათ აქვთ შენიშვნები, ასეთ შემთხვევაში სარევიზიო კომისიის წევრებისათვის წინასარ ყოფილიყო ცნობილი, რომ აუდიტორის სარევიზიო კომისიის სხდომაზე გამოუცხადებლობის შემთხვევაში, სხდომა ამ მიზეზით არ გადაიდებოდა. თავმჯდომარემ განსაზღვრა, რომ სარევიზიო კომისიის კოორდინატორს მედეა გამდლიშვილს წევრებისათვის სხდომამდე 5 დღით ადრე ეცნობებინა სხდომის გამართვის თარიღი, ასევე 5 დღით ადრე მიეწოდებინა მათთვის ფინანსური დასკვნის ელექტრონული ვერსია და განესაზღვრა 3 დღიანი ვადა შენიშვნების წარმოსადგენად.

ზემო აღნიშნულიდან გამომდინარე, დღის წესრიგით განსაზღვრული საკითხების განხილვა გადაიდო მომდევნო სხდომისთვის.

თავმჯდომარე დავით ახალაური